Клун

Клунот е надворешна анатомска структура која се наоѓа претежно кај птиците, но и кај некои цицачи. Клунот се користи за јадење и за градење, манипулирање со предмети, убивање плен, борење, додворување и хранење на младите. Терминот ''клун'' исто така се користи за слични усни делови кај некои орнитичари, птеросаури, желки, китови, дикинодонти, жаби, полноглавци, едноотворни и сл.
Иако клуновите се разликуваат значително по големината, формата, бојата и текстурата, тие имаат слична основна структура. Две коскени проекции - горните и долните мандибули - се покриени со тенок слој од кератин на епидермисот познат како rhamphotheca. Во повеќето видови, две дупки познати како nares, доведуваат до респираторниот систем.
1 Анатомија
Иако клуновите се разликуваат значително по големина и форма од видови до видови, нивните основни структури имаат слична шема. Сите клунови се составени од две вилици, општо познати како горна вилица (или максила) и долна вилица (или мандибула). Горната, а во некои случаи и долната вилица, се зацврстуваат внатрешно со сложена тридимензионална мрежа од коскени шпикули (или трабекули ) сместена во меко сврзно ткиво и опкружена со тврдите надворешни слоеви на клунот.
1.1 Вилици
Горната вилица е поддржана од три- кратна коска наречена интермаксиларна. Горниот дел на оваа коска е вграден во челото, додека двата пониски дела се прикачуваат на страните на черепот . Во основата на горната вилица, тенок слој на носните коски е прикачен на черепот на назофронталниот зглоб, што му дава подвижност на горниот дел на коренот, дозволувајќи му да се движи нагоре и надолу.
Долната вилица е поддржана од коска позната како инфериорна максиларна коска - сложена коска составена од две различни осифицирани парчиња. Овие осифицирани плочи, кои можат да бидат во облик на буквата U или V, се спојуваат дистално (точната локација на зглобот зависи од видот), но се одвоени проксимално, приврзувајќи се од двете страни на главата кон квадратната коска. Мускулите на вилицата, кои овозможуваат птицата да го затвори клунот, се наоѓа на проксималниот крај на долниот дел на вилицата и на черепот на птицата. Мускулите кои ја потиснуваат долната вилица обично се слаби, освен кај некои птици, како што се сколовранците и изумрената Хуја, кои имаат добро развиени дигастрични мускули. Кај повеќето птици, овие мускули се релативно мали во споредба со виличните мускули на цицачиte со слична големина.
2 Диморфизам
Големината и обликот на клунот може да варираат кај видовите, како и помеѓу нив; кај некои видови, големината и пропорциите на клунот варираат помеѓу мажјаците и женките. Ова им овозможува на половите да користат различни еколошки ниши, со што се намалува интраспецифичната конкуренција . На пример, женките од скоро сите крајбрежни птици имаат подолги клунови од машките од ист вид, и женските американски авокети имаат клунови кои се малку повеќе подвиткани од оние кај мажите. Многу клунорози покажуваат полов диморфизам во големината и обликот и на клунот, а тенок, распарен клун на женската хија бил скоро двојно подолг од на мажот.
Бојата исто така може да се разликува помеѓу полот или возраста во еден вид. Обично, таквата разлика во бојата се должи на присуството на андрогени . На пример, кајврапчињата, меланините се произведуваат само во присуство на тестостерон ; кастрираните машки врапчиња - како женските врапчиња - имаат кафени клунови. Кастрацијата исто така спречува нормална сезонска промена на бојата во клуновите на машките езерски галеби .
3 Функции
Птиците можат да касaат или боцкаат со клунот за да се одбранат. Некои видови ги користат нивните клунови како дел од нивното додворување, на пример, машки патор крецка со неговиот клун ги допира сините пердуви на крилјата и машкиот мандарина патор го прави истото со неговите портокалови пердуви.
3.1 Комуникација
Голем број видови, вклучувајќи штркови, некои бувови, жаби, тропкаат со клунот како форма на комуникација.
3.2 Размена на топлина
Студиите покажале дека некои птици ги користат клуновите за да се ослободат од вишок топлина. Токо токанот, кој има најголем клун во однос на големината на неговото тело од кој било вид птици, е способен да го модифицира протокот на крв во клунот. Овој процес му овозможува на клунот да работи како „минлив топлински радијатор“. Едноподруго, студиите покажале дека птиците од постудените клими имаат помали клунови, со што се намалува загубата на топлина од таа структура.
4 Поврзано
* Анатомија на птици
* Рострум (анатомија)
* Муцка